stanford-oval/wikipedia huggingface dataset:
אורבנוס השני
ביוגרפיה > כאפיפיור > מסע הצלב

במועצת הכנסייה שהתקיימה בפיאצ'נצה שבאיטליה במרץ 1095 קיבל אורבנוס השני את שליחו של אלכסיוס הראשון, קיסר האימפריה הביזנטית, שביקש את עזרת האפיפיור נגד הסלג'וקים שבמאה האחת עשרה כבשו את מסופוטמיה, את אסיה הקטנה, את סוריה, ואת ארץ ישראל ואיימו על קונסטנטינופול. היה זה הרקע שהבשילו עליו התנאים שהובילו למסע הצלב הראשון. ב-27 בנובמבר של אותה שנה במועצת קלרמון (כיום קלרמון-פראן שבחבל אוברן בצרפת) האפיפיור אורבנוס השני נשא דרשה בצרפתית שבה קרא לכל המאמינים, אבירים וצמיתים כאחד, לשחרר את ארץ הקודש ואת הקבר הקדוש בירושלים מידי הסלג'וקים, הנאום המקורי לא נשמר, יש מספר גרסאות לנאום, שהועלו על הכתב על ידי מחברים שונים, הגרסאות דומות בתוכנן ובעיקר בקטע המרכזי שהוא הקריאה לצאת למסע:
הו אתם גזע הפרנקים, הגזע האהוב על אלוהים והנבחר על ידו... מירושלים ומקונסטנטינופול הגיעו שמועות כי גזע מקולל שאינו מכיר באלוהים פלש לארצם של הנוצרים, העלה אותה באש וערך בהם טבח...על מי מוטלת חובת הנקם ומי יכבוש מידיהם את ארצכם אם לא אתם, אתם שעליכם הטיל האל את המשימה עטורת התהילה להכניע את אויביכם? קחו על עצמכם משימה זו שדבר לא יעצור בעדכם מלבצע, וכיפרתם על חטאיכם וזכיתם לתהילת עולם בממלכת השמים.
והקהל הרב הגיב בקריאות "זהו רצון האל". אורבנוס השני נקט בצעדים כדי להקל על המאמינים להשתחרר מחובותיהם ולהתגייס למסע הצלב. בין היתר, הוא שחרר את האבירים ואת הצמיתים משבועת האמונים הפיאודלית למשך תקופת המלחמה. הוא ערך מסע נרחב במערב ודרום מערב צרפת, ובמשך תשעה חודשים נשא נאומים חוצבי להבות בזכות רעיון מסע הצלב. כאשר הגיע לרומא לאחר שנעדר ממנה במשך שנתיים, התקבל בתשואות רמות על ידי תושביה.
היינריך הרביעי שנודה על ידי אורבנוס השני לא היה רשאי להשתתף במסע הצלב. הוא הדין באשר לויליאם השני, מלך אנגליה ולפיליפ הראשון, מלך צרפת שאותו נידה אורבן השני באשמת נישואים לא חוקיים. לכן, מנהיגי מסע הצלב הראשון היו בעיקר אצילים צרפתיים כדוגמת בלדווין, גוטפריד מבויון, טנקרד, בוהמון הראשון, נסיך אנטיוכיה, סטפן השני, רוזן בלואה ורמון הרביעי, רוזן טולוז.
ב-1096 יצא לדרך מסע הצלב הראשון, וב-15 ביולי 1099 כבשו חיילים נוצריים את כנסיית הקבר הקדוש בירושלים. שבועיים אחרי כן נפטר אורבנוס השני ברומא לפני שהגיעה לשם הידיעה על כיבוש ירושלים. במקומו נבחר לאפיפיור פסקליס השני.
ראו גם

מסע הצלב הראשון
גזירות תתנ"ו
פסלו של אורבנוס השני בקלרמון-פראן, צרפת
יעל דורון

| --- | --- |

 לידה:  21 ביולי 1969 (בת 55) רמת גן, ישראל 
 ענף מדעי:  פסיכולוגיה, פסיכותרפיה 
 מקום לימודים:  אוניברסיטת בר-אילן  אוניברסיטת תל אביב  אוניברסיטת חיפה 
 
יעל דורון (נולדה ב-21 ביולי 1969) היא פסיכולוגית שיקומית מומחית, דוקטור לחינוך, אנליטיקאית קבוצתית, מטפלת אישית וזוגית, חוקרת ומרצה בנושאי טיפול קבוצתי.
דורון התפרסמה בשנת 2019 כאשר החלה להשתתף כמומחית בתוכנית המציאות "חתונה ממבט ראשון" בערוץ 12.
ביוגרפיה

יעל דורון נולדה בקריית אונו לדודו ובתיה בן דב, וגדלה בגבעתיים. אחיה הוא קצין התותחנים אל"ם במיל יובל בן דב, ואחותה היא היועצת והמטפלת הזוגית ד"ר מיכל צוקר.
היא למדה בתיכון שמעון בן צבי, ושירתה בצבא כמש"קית הוראה במחו"ה אלון. ב-2004 הכירה את בן-זוגה הנוכחי, גילי בר, עו"ד, עימו היא מתגוררת ברמת גן יחד עם שני ילדיה מנישואים קודמים.
השכלה

יעל דורון היא בוגרת תואר ראשון בהצטיינות בקרימינולוגיה, סוציולוגיה ואנתרופולוגיה מאוניברסיטת בר-אילן, תואר שני במגמה לפסיכולוגיה יעוצית מאוניברסיטת תל אביב בהצטיינות יתרה, ודוקטורט מהחוג לייעוץ והתפתחות האדם בפקולטה לחינוך באוניברסיטת חיפה. את עבודת הדוקטורט היא ביצעה בהנחיית ד"ר אביהו שושנה, ונושא המחקר היה "חוויית ההשתתפות בטיפול בגישת האנליזה הקבוצתית". בנוסף, היא בוגרת לימודי תעודה בפסיכולוגיה רפואית מאוניברסיטת תל אביב, וכן בוגרת התוכנית הארבע שנתית של מכון ישראלי לאנליזה קבוצתית.
פעילות אקדמית ומקצועית

דורון חוקרת, מרצה וכותבת בנושאי יחסים, טיפול קבוצתי ואנליזה קבוצתית. משמשת כחברת סגל ההוראה ומרצה במכון הישראלי לאנליזה קבוצתית (IIGA), מרצה וחברת סגל בחוג לייעוץ והתפתחות האדם בפקולטה לחינוך של אוניברסיטת חיפה, מנחה בתוכנית לפסיכותרפיה בתיאטרון פלייבק, מרצה ומדריכה בתוכנית להכשרת מנחי קבוצות בבית הספר המרכזי לעובדים הסוציאליים של משרד הרווחה, וכן מדריכה את הצוותים המקצועיים של המרכז למניעת אלימות במשפחה בחיפה ובטירת הכרמל, את מנחי הקבוצות מטעם קופת חולים מכבי באזור חיפה, את צוות המרפאה להפרעות אכילה במרכז הרפואי ע"ש חיים שיבא - תל השומר ואת צוות עובדי עמותת "אלה". כמו כן מקיימת הרצאות, הדרכות וסדנאות רבות באופן פרטי, בארגונים ומוסדות בישראל ומחוצה לה.
בשנים 1995–1996 דורון עבדה במרפאת אדלסון למחקר וטיפול בנפגעי סמים (במרכז הרפואי ת"א ע"ש סוראסקי), שם היא טיפלה כפסיכולוגית במכורים לסמים שטופלו במתאדון. משם היא המשיכה להתמחות בפסיכולוגיה שיקומית במכונים לשיקום וראומטולוגיה ובמרפאה לבריאות הנפש במרכז הרפואי ת"א ע"ש סוראסקי. בין 2001 ל-2004 היא עבדה כפסיכולוגית בבית החולים ליס לנשים וליולדות, במרפאה לרפואת גיל המעבר.
בשנים 2000–2004 ניהלה את פורום פסיכולוגיה באתר ynet, ובין השנים 2004–2006 עבדה כמנהלת המקצועית של שירות התמיכה באמצעות הרשת בבני נוער בסיכון, במסגרת עמותת עלם.
בשנת 2006 ייסדה את מכון "זוגות" במטרה לסייע לאנשים המתקשים במציאת קשרים זוגיים ובשמירה על מערכות יחסים בינאישיות. במכון פועל, מלבדה, צוות של אנשי מקצוע מתחום הפסיכולוגיה, הטיפול והייעוץ הזוגי והמשפחתי המעניקים ליווי מקצועי ליחידים, זוגות וקבוצות בבעיות הקשורות ביחסים, זוגיות וחיים אישיים.
בשנים 2011–2012 דורון עבדה כתרפיסטית קבוצתית באגף שיקום נכים במשרד הביטחון.
מאז 2013, דורון משמשת מדריכה של מנחי קבוצות במשרד החינוך, משרד הרווחה, קופ"ח מכבי, ובמרכזים למניעת אלימות במשפחה.
נוכחות תקשורתית

מ-2001 עד 2005 יעל דורון ניהלה את פורום פסיכולוגיה של ynet. לאחר מכן, מ-2006 עד 2011, יחד עם בן-זוגה גילי בר שהוכשר כמאמן, הם כתבו טור ב-ynet בנושאי זוגיות.
ב-2003 ו-2004, דורון ליוותה כפסיכולוגית את משתתפי התכנית פרויקט Y, בהפקת Yes (בעונה הראשונה עם הפסיכולוג ד"ר חיים ויינברג, ובעונה השנייה עם הפסיכולוגית איריס רייצס).
בשנים 2018, 2019 ו-2020 היא זכתה לחשיפה תקשורתית רבה בהיותה חברה בצוות המומחים החל מהעונה השנייה של תוכנית הטלוויזיה "חתונה ממבט ראשון", בקשת 12. תוכנית שזכתה הן לשבחים והן לביקורת אתית.
נוכחות תקשורתית > פרסומים

במסגרת לימודי התואר השלישי, יעל דורון פרסמה שישה מאמרים בעיתונים מקצועיים בינלאומיים, וכן פרקים בספרים. יחד עם ד"ר רובי פרידמן, היא עורכת משותפת של הספר "טיפול קבוצתי אנליטי בארץ זבת חלב ודבש" (Group Analysis in the Land of Milk and Honey), הספר הראשון שנכתב בישראל בנושא טיפול קבוצתי אנליטי ותורגם לאנגלית בהוצאת "קרנק".
נוכחות תקשורתית > מבחר ממאמריה המקוריים

דורון, י. הדר, ב. פרידמן, ר., על אנליזה קבוצתית כגשר בין האישי והחברתי, באתר פסיכולוגיה עברית, ‏2013
דורון, יעל (2018). פרידה חטופה. מקבץ, 23(2), 79–87.
דורון, יעל (2015). תהליכים מקבילים בהדרכה קבוצתית של מנחי קבוצות. מקבץ, 20(1), 61–74.
פרידמן, רובי ודורון, יעל (2015). טיפול קבוצתי אנליטי בארץ זבת חלב ודבש. קריית ביאליק: אח.
דורון, יעל (2013). על חלומות בקבוצה הגדולה. מקבץ, 18(2), 11–23.
Doron, Yael. (2018) The problem of romance in an analytic group. Group Analysis, 51(2): 130-143
.Doron, Yael and Warhaftig-Aran, Liat (2018) Secrets in the Analytic Group. International Journal of Group Psychotherapy, 68(2): 135-146. (DOI: 10.1080/00207284.2017.1418176)
Doron, Yael (2017) Black Holes in the Social Unconscious. In: Earl Hopper and Haim Weinberg (Eds.) The Social Unconscious in Persons, Groups and Societies, Vol 3.
Doron, Yael (2016) The tower of Babel: Massification, individuality and empathy in large societies and in small groups. Group Analysis, 49(2) 124-133.
Doron, Yael. (2014). Primary Maternal Preoccupation in the Group Analytic group. Group Analysis, 47(1): 17-29. (מאמר זה זכה בפרס ראשון בתחרות מאמרים לסטודנטים לאנליזה קבוצתית).
ראו גם

קבוצה מונחית
הערות שוליים

↑  מס' רישיון 27-5289
↑  יעל דורון באתר המרכז האקדמי פרס
↑  צוף ישראלי, ‏"חתונה ממבט ראשון": קיטשית ככל שתהיה, זו כנראה תוכנית הריאליטי הכי טובה שהייתה לנו, באתר מעריב אונליין, 14 ביולי 2021
↑  עוד יש תקווה: חתונה ממבט ראשון, עונה רביעית, באתר מקור ראשון
↑   הדס גרופר, "חתונה ממבט ראשון" מסוכנת למשתתפים וגם לצופים, באתר הארץ, 19 במאי 2020
↑   אורי טלשיר, מה שווה פרק פרידה ב"חתונמי" מבלי שלפחות אדם אחד נדרס ונכתש?, באתר הארץ, 12 באוגוסט 2021
↑  Doron, Yael, The problem of romance in an analytic group. Group Analysis, ‏2018
↑  Doron, Yael, The tower of Babel: Massification, individuality and empathy in large societies and in small groups. Group Analysis, ‏2016
↑  Doron, Yael, Primary Maternal Preoccupation in the Group Analytic group, ‏2014
| --- | --- |
בקרת זהויות :  NLI: 987007579482105171  BnF: cb17764166r (data)  LCCN: n2017188096  NKC: xx0320605  VIAF: 14150807249618860181   WorldCat (עם VIAF): 14150807249618860181
המכביה האירופית השנייה

| --- | --- |

 עיר מארחת:  אנטוורפן, בלגיה
 ספורטאים משתתפים:  900
 טקס הפתיחה:  4 ביולי 1930
 טקס הנעילה:  6 ביולי 1930
 נפתח רשמית על ידי:  ד"ר ליליוור
 האצטדיון הראשי:  בירקום
 → המכביה האירופית הראשונה המכביה הראשונה ← 
המכביה האירופית השנייה נערכה באנטוורפן, בלגיה, מ-4 ביולי ועד 6 ביולי 1930
היסטוריה

בתחרויות המכביה האירופית השנייה שנערכו באנטוורפן השתתפו כ-900 ספורטאיות וספורטאים מרחבי העולם. התחרויות נערכו במענד ראש עיריית אנטוורפן ונפתחו רשמית על ידי יו"ר מכבי אנטוורפן ד"ר ליליוור. תחרויות האתלטיקה נערכו באצטדיון בירקום לעיני 4000 צופים.
המתחרים והזוכים > אתלטיקה > אתלטיות

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| ריצת 100 מטר | לווינשטיין   גרמניה גרמניה | 13.5 שניות | וייל   גרמניה גרמניה | 13.8 שניות | ואן חלדרן   בלגיה בלגיה | 13.9 שניות |
| ריצת שליחות   4x100 מטר | ברלין | 55.8 שניות | המבורג | 56.2 שניות | אנטוורפן | 57.1 שניות |
| קפיצה לגובה | לוי   גרמניה גרמניה | 1.35 מטר | צימרמן   גרמניה גרמניה | 1.35 מטר | שוורנר   בלגיה בלגיה | 1.35 מטר |
| קפיצה לרוחק | בכרך   גרמניה גרמניה | 4.53 | לווינשטיין   גרמניה גרמניה | 4.15 | זוננרייך   גרמניה גרמניה | 4.14 |
| זריקת דיסקוס | לוי   גרמניה גרמניה | 22.84 מטר | שוורנר   בלגיה בלגיה | 21.16 מטר | שוברמן   בלגיה בלגיה | 19.62 מטר |
המתחרים והזוכים > אתלטיקה > אתלטים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| ריצת 100 מטר | גאורג קורץ (Georg Kurz)   גרמניה גרמניה | 10.9 שניות | פריץ גרבר   גרמניה גרמניה | 10.9 שניות | פליקס זימנאואר   גרמניה גרמניה | 11.1 שניות |
| ריצת 400 מטר | רוזנטל   גרמניה גרמניה | 53.8 שניות | אגר   גרמניה גרמניה | 54.2 שניות | הופנר   גרמניה גרמניה | 55.3 שניות |
| ריצת 800 מטר | ברגמן 1   גרמניה גרמניה | 2:04.6 דקות | וינדאו   גרמניה גרמניה | 2:08.5 דקות | ברגמן 3   גרמניה גרמניה | 2:08.7 דקות |
| ריצת 1500 מטר | וינדאו   גרמניה גרמניה | 4:30.0 דקות | ולטר פרנקל   צ'כוסלובקיה צ'כוסלובקיה | 4:33.0 דקות | ברגמן 3   גרמניה גרמניה | 4:37.0 דקות |
| ריצת 3000 מטר | אליאס כץ   גרמניה גרמניה | 9:18.0 דקות | ולטר פרנקל   צ'כוסלובקיה צ'כוסלובקיה | 9:39.0 דקות | כהן   גרמניה גרמניה | 9:51.0 דקות |
| ריצת שליחים   4x100 מטר | ברלין 1 | 44.9 שניות | לונדון | 46.4 שניות | ברלין 2 | 46.6 שניות |
| ריצת שליחים   800 מטר, 200 מטר, 200 מטר, 400 מטר | ברלין 1 |  | קלן |  | ברלין 2 |  |
| קפיצה לגובה | ד"ר צנדר   צ'כוסלובקיה צ'כוסלובקיה | 1.67 מטר | אהרון   בריטניה בריטניה | 1.62 מטר | הורביץ   | 1.57 מטר |
| קפיצה לרוחק | ד"ר צנדר   צ'כוסלובקיה צ'כוסלובקיה | 6.33 מטר | בורמן   בלגיה בלגיה | 6.04 מטר | רוזנטל   בריטניה בריטניה | 5.95 מטר |
| הדיפת כדור ברזל | קופלר   גרמניה גרמניה | 11.73 מטר | פרידמן   צ'כוסלובקיה צ'כוסלובקיה | 10.80 מטר | רום   גרמניה גרמניה | 10.45 מטר |
המתחרים והזוכים > התעמלות

לא ידוע על תוצאות
המתחרים והזוכים > טניס

נערך טורניר בין מועדון בין בר כוכבא לונדון לבין מועדון ספורט מכבי אנטוורפן. הטורניר כלל יחידים גברים, יחידים נשים, זוגות גברים, זוגות נשים וזוגות מעורבים, כל אחד עם ארבעה משתתפים. לונדון ניצחה בטורניר.
נערך משחק ראווה בין דניאל פרן (גרמניה גרמניה) מול שחקן מבלגיה (בלגיה). פרן ניצח בקלות.
המתחרים והזוכים > כדורגל

בר כוכבא ברלין 6 - 1 בר כוכבא לונדון (מחצית: 2 - 0)

מועדון ספורט מכבי אנטוורפן 5 - 0 מכבי פריז (מחצית: 0 - 0)
בר כוכבא ברלין 2 - 1 מועדון ספורט מכבי אנטוורפן (מחצית: 0 - 0)
ראו גם

יהודים וספורט
יהודים במשחקים האולימפיים
אלבר דלימיה

| --- | --- |

 לידה:  20 בפברואר 1875 בורדו, צרפת 
 פטירה:  6 במאי 1936 (בגיל 61) ניי-סיר-סן, צרפת 
 מדינה:  צרפת 
 מקום קבורה:  בית הקברות בטיניול 
 מפלגה:  המפלגה הרפובליקנית, הרדיקלית והרדיקל-סוציאליסטית 
 
אלבר דלימיה (בצרפתית: Albert François Marie Dalimier;‏ 20 בפברואר 1875, בורדו – 6 במאי 1936, ניי-סיר-סן) היה מדינאי צרפתי שכיהן בפרלמנט הצרפתי ובתפקיד שר במספר מממשלות צרפת. הוא פרש מהפוליטיקה בעקבות פרשת סטביסקי.
ביוגרפיה

אלבר דלימיה נולד בבורדו. לאחר סיום בית הספר הוא למד משפטים וקיבל הסמכה בשנת 1896. הוא היה מזכיר של לאון מוזה, שר בממשלת צרפת. בהמשך הוא פנה לקריירה בתחום המשפטי.
בשנת 1906 דלימיה זכה בבחירות ונכנס לפרלמנט הצרפתי בו היה חבר עד לשנת 1919. בשנת 1919 הוא החליט לא להשתתף בבחירות וחזר לקריירה משפטית.
בשנת 1924 דלימיה חזר לפוליטיקה ונבחר לפרלמנט. הוא היה חבר עד לשנת 1936. מבחינה פוליטית דלימיה תמך במדיניות פירוק מנשק, הקמת חבר הלאומים ומס הכנסה פרוגרסיבי. הוא היה חבר במפלגה הרדיקלית.
ביוני 1932 הוא מונה לשר העבודה בממשלת אדואר אריו. בספטמבר 1933 הוא מונה לשר המושבות בממשלה של אדואר דאלאדיה. כאשר הממשלה נפלה, הוא מונה לשר המשפטים במקום אז'ן פננסיה אך כיהן בתפקיד רק כחודש. בנובמבר 1933 הוא חזר להיות שר המושבות בממשלה החדשה.
בעקבות פרשת סטביסקי בעיתונות הצרפתית התפרסמו עדויות על מעורבות דלימיה בנושא. בינואר 1934 הוא התפטר מהממשלה ובמרץ 1934 סולק משורות המפלגה בה היה חבר.
אלבר דלימיה לא התמודד בבחירות שנערכו בתחילת 1936 ונפטר ב-6 במאי 1936 בניי-סיר-סן.
נביאים

ערך זה עוסק בחלק השני בתנ"ך. אם התכוונתם לאנשים העוסקים בנבואה, ראו .
נביאים הוא שמו של המדור השני בתנ"ך, בו מצויים הספרים המתארים את קורות ישראל לאחר הכניסה לארץ ישראל, וספרי הנביאים. הכינוי נביא מיוחס למי שנושא את דבר האל.
על פי הרמב"ם, נחלקים ספרי התנ"ך לשלוש רמות של קדושה לפי מידת ההשראה האלוהית ששימשה לכתיבתם: ספרי התורה נכתבו על ידי אב הנביאים משה רבנו, ספרי הנביאים נכתבו בפעולת נבואה, וספרי הכתובים נכתבו על ידי אנשים שאינם בהכרח נביאים אך כתבו בהשראת רוח הקודש.
ספרי התנ"ך המצויים במדור נביאים הם שמונה ספרים: יהושע, שופטים, שמואל, מלכים, ישעיה, ירמיהו, יחזקאל ותרי עשר.
חלוקת הספרים

ספרי הנביאים נחלקים לרוב לשתי חטיבות, שחלוקתן אינה כרונולוגית, אלא תוכנית ועניינית:
נביאים ראשונים, הכולל את ספר יהושע, ספר שופטים, ספר שמואל וספר מלכים. ספרים אלו מכילים בעיקר תכנים היסטוריוגרפיים. כיום מקובלת החלוקה היוונית של שמואל ושל מלכים לשניים: ספר א' וספר ב'.
נביאים אחרונים , הכולל את ספר ישעיה, ספר ירמיה, ספר יחזקאל וספר תרי עשר. ספרים אלו מכילים בעיקר לקט של נבואות שניתנו בידי הנביאים על שמם הם קרואים, המכונים גם "נביאי הספר" או "נביאי הכתב".
תרי עשר, הכולל את הושע, יואל, עמוס, עובדיה, יונה, מיכה, נחום, חבקוק, צפניה, חגי, זכריה ומלאכי. ספרים אלו הם ספרי נבואות קצרים שקובצו יחד. הקובץ נמנה כספר אחד, ונכלל בחטיבת הנביאים האחרונים.
חלוקה זו ל"נביאים ראשונים" ו"נביאים אחרונים" מקובלת במהדורות דפוס שונות מאז ימי הביניים. ראשיתה, ככל הנראה, במהדורה של ספרי יהושע, שופטים, שמואל ומלכים עם פירוש רד"ק, שיצאה לאור בדפוס שונצינו בשנת ה'רמ"ו (1485) תחת הכותרת "ארבעה נביאים ראשונים".
השימוש בלשון "נביאים ראשונים", ו"נביאים אחרונים", מושאל ממקורות חז"ל, אולם בחז"ל ההבחנה היא אחרת: הנביאים עד סוף תקופת הבית הראשון, כולל ישעיה ירמיה ויחזקאל ומרבית "תרי עשר", הם "נביאים ראשונים", ואילו חגי זכריה ומלאכי, שהתנבאו בתחילת ימי הבית השני, הם "נביאים אחרונים". חלוקה זו נסמכת, כנראה, על הפסוק להלן:
הֲלוֹא אֶת הַדְּבָרִים אֲשֶׁר קָרָא ה' בְּיַד הַנְּבִיאִים הָרִאשֹׁנִים בִּהְיוֹת יְרוּשָׁלִַם יֹשֶׁבֶת וּשְׁלֵוָה וְעָרֶיהָ סְבִיבֹתֶיהָ וְהַנֶּגֶב וְהַשְּׁפֵלָה יֹשֵׁב.
מחברי הספרים על פי המסורת

המסורת המקובלת לגבי עורכיהם של הספרים מוזכרת בתלמוד (מסכת בבא בתרא יד-טו), ומובאת כאן:
ספר יהושע – נערך בידי יהושע בן נון.
ספר שופטים – נערך בידי שמואל.
ספר שמואל – נערך בידי שמואל.
ספר מלכים – נערך בידי הנביא ירמיהו.
ספר ישעיהו – נערך בידי חזקיהו וסיעתו.
ספר ירמיהו – נערך בידי ירמיהו.
ספר יחזקאל – נערך בידי אנשי כנסת הגדולה.
ספרי תרי עשר – קובצו וסודרו על ידי אנשי כנסת הגדולה
הערות שוליים

↑  ישנן מעט נבואות בחוץ לארץ, אולם בכל הספרים עיקר הנבואות בארץ ישראל.
↑  מיכאל אביעוז, ‏על מקור הכינוי "נביאים ראשונים", JSIJ‏ 8, 2009, עמ' 1–7
↑  תלמוד בבלי, מסכת סוטה, דף מ"ח, עמוד ב'; תלמוד ירושלמי, מסכת ברכות,  פרק ה', הלכה א'; פירוש המשנה לרמב"ם על מסכת סוטה, פרק ט', משנה י"ב
| ספרי התנ"ך |
| --- | --- | --- |
| תורה | בראשית • שמות • ויקרא • במדבר • דברים |  |
| נביאים | יהושע • שופטים • שמואל (א' וב') • מלכים (א' וב') • ישעיהו • ירמיהו • יחזקאל • תרי עשר (הושע ⁃ יואל ⁃ עמוס ⁃ עובדיה ⁃ יונה ⁃ מיכה ⁃ נחום ⁃ חבקוק ⁃ צפניה ⁃ חגי ⁃ זכריה ⁃ מלאכי) |  |
| כתובים | תהילים • משלי • איוב • שיר השירים • רות • איכה • קהלת • אסתר • דניאל • עזרא ונחמיה • דברי הימים (א' וב') |  |
| --- | --- |
בקרת זהויות :  NLI: 987007286781105171  BNE: XX5174977  BnF: cb12064968r (data)  GND: 4068610-3  LCCN: n80008477  NLG: 278706  SUDOC: 028911873  VIAF: 232236192   WorldCat (עם VIAF): 232236192
פרמקלצ'ר

מנדלה המתארת את עקרונות הפרמקלצ'ר
פרמקלצ'ר (מאנגלית: Permaculture; הלחם: Permanent Agriculture) או תַּרְבּוּת עֵדֶן היא גישה חקלאית, שיטת תכנון סביבתי ופילוסופיה צרכנית המבוססת על תחזוקה של מערכות יצרניות בנות-קיימא הפועלות באמצעות משאבים זמינים בסביבה הטבעית המיידית. ההגדרה הרשמית הראשונה שתועדה היא "תכנון מודע של נוף (Landscape) המחקה את הדפוסים ויחסי הגומלין המצויים בטבע על מנת להשיג שפע של מזון, סיבים ואנרגיה לאספקת הצרכים המקומיים. אנשים, המבנים שלהם והדרכים שבהם הם מארגנים את עצמם הם מרכזיים בפרמקלצ'ר". חוקי היסוד של שיטת הפרמקלצ'ר הם הגנה על כדור הארץ ושמירה על זכותם של כל היצורים החיים בהווה ובעתיד להשתמש במשאבי הטבע.
עקרונות אתיים

ישנם שלושה עקרונות אתיים מנחים לשיטת הפרמקלצ'ר:
דאגה לאדמה: מניעת זיהום והפרעה באזורי בר בלתי נגועים ושיקום עדין של מערכות אקולוגיות שנפגעו.
דאגה לבני האדם: מתן גישה לכל בני האדם למשאבים הבסיסיים הדרושים להם: מים נקיים, אוויר נקי, מזון ללא רעלים, מחסה ומידע רלוונטי.
חלוקה הוגנת במשאבים: הגבלת ריכוז משאבים בידי מיעוט, חלוקת העודפים בצורה הוגנת והקצאת משאבים לטובת פרויקטים סביבתיים.
עקרונות מעשיים

גישת הפרמקלצ'ר משתמשת בתבניות טבעיות, בשיטות עתיקות שנמצאו יעילות, במשאבים מקומיים ובעקרונות פיזיקליים כדי לתכנן וליצור מערכות מגוונות, יצרניות ויעילות מבחינה אנרגטית ומבחינת משאבים זמינים. לדוגמה, מערכת השקיה המבוססת על תבנית הסתעפות (בדומה לעץ או לריאות), עשויה מאבן מקומית ומשקה באמצעות כוח הכבידה.
הדגש בתכנון הוא על יצירת הקשרים חיוניים בין המרכיבים השונים במערכת ויצירת שיתוף פעולה בין המרכיבים השונים: במערכת אקולוגית מבוססת - כדוגמת יער ראשוני או שונית אלמוגים - ישנם הקשרים רבים בין המרכיבים: מארג המזון, מיקום, שעות פעילות של בעלי חיים וכו'. הקשרים אלו חיוניים ביצירת מערכת אקולוגית יציבה והפרמקלצ'ר תנסה לחקות יציבות זו בתכנון לטובת מערכות החיים האנושיות.
לדוגמה, ערימת קומפוסט מקיימת קשר ברור עם אנשים, על ידי צריכת הפסולת האורגנית שלהם, ועם הגינה, על ידי יצירת דשן, אך מיקום של ערימת הקומפוסט מתחת לעץ פרי נשיר תאפשר צל בקיץ על הערמה ולכן הפחתת אידוי המים, ותוספת הגונה של חומר אורגני בשלכת, העץ גם יהנה מחומרי ההזנה המחלחלים מן הערימה לבית השרשים וייתן יבול גבוה יותר.
דגש נוסף הוא יצירת מערכות רבגוניות, בדומה למערכות אקולוגיות בטבע, ויצירת מערכות חקלאיות מעורבות ואינטנסיביות (פוליקולטורה); זאת בניגוד לחדגוניות של החקלאות התעשייתית (מונוקולטורה) אשר מובילה לצורך מתמשך בכימיקלים כדי להחזיק רמת ייצור נאותה וגורמת סחף ואובדן אדמות. לדוגמה, בוסתן המשלב עצי פרי מזנים שונים מראה עמידות גבוהה למחלות ומניב כל השנה מגוון פירות לפי העונה. דוגמה נוספת היא השימוש הנוצר מתחת לעצים נשירים ומטפסים וכן גידולי צל או פטריות מתחת לחופת עצי הבוסתן.
שיטת הפרמקלצ'ר שואפת להקטין את טביעת הרגל האקולוגית של בני האדם, להשתמש במשאבים מקומיים ובמשאבים מתחדשים ולפתח כלכלות מקומיות יציבות.
היסטוריה

לקראת סוף שנות ה-70, שני אקולוגים אוסטרליים, ביל מוליסון ודייוויד הולמגרן, פיתחו רעיונות לגבי חקלאות על בסיס מקיים, דהיינו שאינה מדלדלת את המשאבים הדרושים לה, בעקבות דאגתם משימוש הולך ונרחב בכימיקלים המזהמים את המים והאדמה ומפרים את האיזון האקולוגי. מוליסון סיפר כי בשלהי שנות ה-70, בעקבות הדו"ח "גבולות לצמיחה", ממשלות וכלכלנים היו חרדים מהרעיון של שיא תפוקת המשאבים, אך מאחר שלא היו בנמצא שום רעיונות ארוכי טווח להתמודדות עם המשבר, ביל הבין כי עליו להכשיר "צבא" של אנשי פרמקלצ'ר שיצאו ללמוד את הרעיונות אודות מערכות בנות קיימא לייצור מזון. ספרם הראשון (והמשותף היחיד) permaculture one התפרסם ב-1978.
לאחר מספר שנים של עיסוק מעמיק בשיטה ותכנון של אתרים רבים, שכללו ופיתחו מוליסון והולמגרן את השיטה והרחיבו את היריעה לכדי תכנון הוליסטי של מערכות, וכללו תכנון של בתים, עסקים, כלכלות, תכנון חברתי ועוד. ב-1979 מוליסון מלמד את קורס הפרמקלצ'ר הראשון,
כיום הקורס נלמד ברוב מדינות העולם וקהילות רבות, פרויקטים ובתי ספר נפתחו ועודם נפתחים.
פרמקלצ'ר בישראל

הקורס הראשון בישראל נערך בשנות ה-90 בקיבוץ גזר. המורים הראשונים בארץ הם מייק קפלן וטליה שניידר, שהיו היחידים שלימדו במשך עשר השנים הראשונות. השפה המיוחדת של שיטת הפרמקלצ'ר קיבלה גרסה עברית בספר 'גן עדן בפתח הבית' והיא משמשת היום אלפי אנשים בישראל.
בישראל קיימת קהילת פרמקלצ'ר בקיבוצים צבעון וחוקוק שבגליל העליון, ומשקים ברחבי הארץ בהם ניתן ללמוד, לעבוד ולהתנדב.
צמחי פרמקלצ'ר

השם "צמחי פרמקלצ'ר" ניתן לצמחים בעלי שימושים רבים. הגישה גורסת כי יש "להשתמש בצמח רק אם יש לו לפחות שלושה שימושים" דוגמאות לשימוש: מניב מאכל לאדם (פרי, עלה וכו'), ניתן להפיק חומרי בניין (מהגזע, ענפים, עלים), קשירת חנקן (רוב משפחת הקיטניות והקזוארינה) צמח מקומי (תמיכה בבעלי חיים מקומיים), צמחי מרעה, (לבקר, צאן, עופות ודבורים). צל, יופי, קיבוע פחמן וייצור חמצן, המבוצעים על ידי כל צמח, הם שימושים נוספים.
בגינת פרמקלצ'ר יהיו צמחים רב שנתיים וצמחים שמזריעים את עצמם.
ראו גם

מזון בר-קיימה
קיימות
ישמעאל (ספר)
ביומימטיקה
גינון יערות
גינה קהילתית
חקלאות עירונית
חקלאות בת קיימא
לקריאה נוספת

ספרי פרמקלצ'ר בעברית, כולם בהוצאת יער, מאת טליה שניידר 'גן עדן בפתח הבית', 'חוג טבע', 'יש תורה בסביבה' ואחרים
הערות שוליים

↑  סיכום ישיבת האקדמיה ללשון העברית בא' בכסלו תשע"ד, 4 בנובמבר 2013
1 2  Mollison, Bill; Holmgren, David, Permaculture One, Australia: Transworld Publishers, 1978, ISBN 978-0-552-98060-9
↑  Permaculture Ethics - Earth Care • People Care • Fair Share, ‏2013-01-11 (באנגלית אמריקאית)
↑  Grayson Russ, Steve Payne, A short and incomplete history of permaculture, PacificEdge, ‏26/7/2007
| קיימות |
| --- | --- | --- |
| מושגי מפתח | איכות הסביבה • אקולוגיה • סביבתנות • טביעת רגל אקולוגית • מאזן אקולוגי • צדק בין-דורי |  |
| איומים | משבר האקלים • התחממות עולמית • הידלדלות שכבת האוזון • הכחדה המונית |  |
| אסטרטגיות סביבתיות | חשיבה סביבתית • קיימות מקומית • חינוך סביבתי • אקו-אנרכיזם • אקולוגיה עמוקה • עירוניות חדשה |  |
| פסולת | הפחתה במקור • קומפוסט (התכלות) • שימוש חוזר • מיחזור (מיחזור בישראל) • מדרג הפסולת • שטח הפסולת של האוקיינוס השקט  • שטח הפסולת של האוקיינוס ההודי  • שטח הפסולת הצפון אטלנטי |  |
| תשתיות ובנייה | תחבורה בת קיימא • בנייה ירוקה • תכנון רגיש למים • בנייה באדמה • בנייה תואמת אקלים |  |
| גינון וחקלאות | גינה קהילתית • גינון יובשני • חקלאות אורגנית • גידול ביו-אינטנסיבי • מזון מקומי • גינון גרילה • פרמקלצ'ר • יער מאכל • חקלאות עירונית • חקלאות בת קיימא • חומרים מזינים |  |
| אנרגיה | אנרגיה חלופית • אנרגיה ירוקה • אנרגיה מתחדשת • אנרגיה סולארית • אנרגיית רוח • אנרגיה הידרואלקטרית • RDF |  |
| כלכלה | תרבות הצריכה • מזון מהיר • שיווק ערכי • שיווק ירוק • גרינווש • פיתוח בר-קיימא • תיירות בת קיימא • השקעה אחראית • כלכלה אקולוגית • התיישנות מתוכננת |  |
| ארגונים בישראל | החברה להגנת הטבע • המשרד להגנת הסביבה • אדם טבע ודין • אקו-ויקי • חיים וסביבה • מגמה ירוקה • המרד בהכחדה • צלול |  |
| מיזמים נבחרים | אג'נדה 21 • יום ללא קניות • תערוכת קלינטק • תחבורה היום ומחר • פרויקט עדן • ביוספירה 2 • BedZED • יום איכות הסביבה העולמי • שמיטה ישראלית |  |
| --- | --- |
בקרת זהויות :  NLI: 987007546547505171  GND: 4358238-2  LCCN: sh90000775  NKC: ph616543 
הכנת קומפוסט בגינה הקהילתית במוזיאון הטבע בירושלים
מוקדמות מונדיאל 2026 - אוקיאניה

מוקדמות מונדיאל 2026 באוקיאניה הוא טורניר המוקדמות, בהשתתפות 11 המדינות החברות בקונפדרציית הכדורגל של אוקיאניה ופיפ"א למונדיאל 2026. בעקבות הגדלת מספר המשתתפו במונדיאל, לראשונה מובטח לאוקיאניה מקום ישיר במונדיאל בנוסף למקום בפלייאוף הביניבשתי.
שיטת המוקדמות:
סיבוב ראשון: 4 המדורגות בדירוג הנמוך ביותר באוקיאנה לפי דירוג פיפ"א ישחקו ביניהן בשיטת פלייאוף. המנצחת תעלה לסיבוב השני.
סיבוב שני: 7 המדורגות בדירוג הגבוה ביותר בנוסף לעולה מהסיבוב הקודם יחולקו לשני בתים של 4 קבוצות. כל נבחרת תשחק פעם אחת נגד הנבחרות בבית שלה. שתי הראשונות בכל בית יעלו לשלב הבא.
סיבוב שלישי: ארבעת העולות ישחקו בשיטת פלייאוף כאשר המנצחת במשחק הגמר תעלה ישירות למונדיאל והמפסידה בגמר תעלה לפלייאוף הביניבשתי.
הגרלה

| עלו לסיבוב השני> דירוג 1 | עלו לסיבוב השני> דירוג 2 | עלו לסיבוב השני> דירוג 3 | עלו לסיבוב השני> דירוג 4 | מתמודדים בסיבוב הראשון | מתמודדים בסיבוב הראשון |
| --- | --- | --- | --- | --- | --- |
|  ניו זילנד (94)  איי שלמה (141) |  פיג'י (153)  טהיטי (158) |  קלדוניה החדשה (160)  ונואטו (162) |  פפואה גינאה החדשה (168)  עולה מהסיבוב הראשון |  איי קוק (186)  סמואה האמריקנית (187)  סמואה (192)  טונגה (200) |  |